Raimo Pajusalu

Raimo Pajusalu (sündinud 1. veebruaril 1981 Pärnus) on endine eesti võrkpallur. 

2000–2014 mängis ta Eesti võrkpallikoondises.

Isiklikku
Raimo on lõpetanud 1999. aastal Pärnu Hansagümnaasiumi ning 2009. aastal TTÜ majandusteaduskonnas ärikorralduse eriala. 2017. aastal lõpetas ta EMÜ magistriõppe kalakasvatuse erialal.

Ta noorem õde on sõudetreener ja endine sõudja Kaisa Pajusalu.

Sportlaskarjäär
Raimo Pajusalu mängis oma sportlaskarjääris võrkpalli temporündaja positsioonil.

Eesti võrkpallikoondis
Ta kuulus Eesti võrkpallikoondisesse aastatel 2000–2014, esindades koondist sellel ajal 160 mängus. Suurematest turniiridest on ta esindanud Eestit Euroopa meistrivõistluste finaalturniiril aastatel 2009 ja 2011 ning Euroopa liigas aastatel 2005 ja 2006.

Klubivõrkpall

1998–2004 Pärnu ESS
2003/04 hooaja teisel poolel renditi Pajusalu hooaja lõpuni Prantsusmaa kõrgliigaklubile Toulouse Toac-Tuc VB vigastatud mängija asemel.
1998/99  Eesti karikavõistlused
1998/99  Eesti meistrivõistlused
1999/2000  Eesti karikavõistlused
1999/2000  Eesti meistrivõistlused
2000/01  Eesti karikavõistlused
2000/01  Eesti meistrivõistlused
2001/02  Eesti karikavõistlused
2001/02  Eesti meistrivõistlused
2002/03  Eesti karikavõistlused
2002/03  Eesti meistrivõistlused

2004–2005 Audentese Ülikool
Hooajaks 2004/05 liitus Raimo Audentese Ülikooli võistkonnaga, kellel olid hooajaks suured ambitsioonid Eesti meistriliiga ja karikas võita, samuti osales klubi esmakordselt tugevuselt kolmandas Euroliigas, CEV Challenge Cupil.
2004/05  Eesti karikavõistlused
2004/05  Eesti meistrivõistlused

2005–2006 Innsbrucki Hypo Tirol
Hooajaks 2005/06 siirdus Raimo Austria tippklubisse Hypo Tirol Innsbruck ning temast sai esimene eestlane, kes esindas välisklubi kõige tugevamas Euroliigas, Euroopa Meistrite Liigas.
2005/06  Austria karikavõistlused
2005/06  Austria meistrivõistlused

2006–2009 Roeselare Knack
Alates hooajast 2006/07 liitus Raimo Belgia tippklubiga Roeselare Knack ning esindas klubi värve kokku kolm hooaega. Klubi osales ka Euroopa Meistrite Liigas, kus jõuti maksimaalselt veerandfinaali.
2006/07  Belgia superkarikas
2006/07  Belgia meistrivõistlused
2007/08  Belgia karikavõistlused
2007/08  Belgia superkarikas
2007/08  Belgia meistrivõistlused
2008/09  Belgia superkarikas
2008/09  Belgia meistrivõistlused

2009–2014 Rennes Étudiants
Hooajal 2009/10 liitus Raimo Prantsusmaa kõrgliigaklubiga Rennes Étudiants ning mängis seal kokku viis hooaega. Hooaja 2010/11 keskel tabas teda seljavigastus (põletik) ning ta oli ca 3 kuulisel vigastuspausil. Esimesel neljal hooajal oli ta võistkonnakaaslaseks Eesti võrkpallikoondise nurgaründaja Keith Pupart ning ühel hooajal diagonaalründaja Oliver Venno.
2011/12  Prantsusmaa karikavõistlused
2012/13  Prantsusmaa superkarikas

Karjääri lõpp
Pajusalu võitles põlveprobleemidega ning peale 2013/14 hooaja lõppu käis ta põlveoperatsioonil, millest taastumine ei läinud plaanipäraselt. Ta otsustas 2014. aastal proffikarjääri võrkpallurina lõpetada. 27. detsembril 2014 toimus Pärnus võrkpalli šõumäng vastasseisuga ESS Pärnu legendid (2002–2006) versus 2014. aasta Pärnu Võrkpalliklubi, mille võitsid ESS Pärnu legendid. Tegemist oli Raimo jaoks lahkumismänguga.

Tunnustus
Hooaeg 2005/2006 Eesti parim meesvõrkpallur
Hooaeg 2006/2007 Eesti parim meesvõrkpallur
Hooaeg 2007/2008 Eesti parim meesvõrkpallur

Viited

Välislingid
esbl
vollebox

Eesti võrkpallurid
Pärnust pärit sportlased
Sündinud 1981